google/wiki40b huggingface dataset:
Tieshan

Tieshan (kinesisk: 铁山区; pinyin: Tiěshān Qū ) er et bydistrikt i Huangshi i den kinesiske provinsen Hubei. Det har et areal på 28,7 km² og teller 68 416 / 67 936 innbyggere (2004).
Som navnet indikerer, Tieshan betyr «Jernfjellet», ble det utvunnet jernmalm her som var grunnlaget for bosetningen.

Administrative enheter

Bydistriktet består av to underdistrikter: Tieshan 铁山街道 og Luzhangshan 鹿獐山街道.

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.  
Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.
Hurdalsvassdragene

Hurdalsvassdragene er et begrep som er brukt i Verneplan for vassdrag, og omfatter hele nedbørfeltet til Hurdalssjøen, men ikke selve Hurdalssjøen eller Andelva. Vassdragene ble i 1986 vernet mot kraftutbygging i Verneplan III for vassdrag. Verneplanen omfatter elvene Hona, Hegga, Gjødingelva, Høverelva (også kalt Hurdalselva), og Steinsjøelva med flere.
Arena Overøye

Arena Overøye (noen ganger Stordal Alpinsenter) er et skisportanlegg i Stordalen, Stordal kommune i Møre og Romsdal. Skianlegget ligger på ca. 400 moh og har grunnet sin beliggenhet ofte snø. Anlegget har fire skitrekk, der det høyeste går opp til 800 moh.
Anlegget bør ikke forveksles med Stordalen Skisenter som ligger i Nordhordland.
Herculis

Herculis er et årlig friidrettsstevne som arrangeres på Stade Louis II i Fontvieille i Monaco. Stevnet var tidligere en del av Golden League og IAAF Super Grand Prix/IAAF World Athletics Final, og er nå en del av Diamond League.
Det første Herculis-stevnet ble arrangert 17. september 1987.
Jakten på den 6. sans

Opphav

Jakten på den 6. sans er et norsk programkonsept, utviklet av Nordisk Film TV for en britisk fjernsynskanal. Det har også blitt laget for nederlandsk og amerikansk TV. Rundt 200 personer ble intervjuet i forkant av første sesong. Ni av disse ble utvalgt som deltakere.

Seertall

Første sesong ble i snitt sett av 401 000 (premieren av 422 000 og finalen av 441 000). Andre sesong ble i snitt fulgt av 340 000.
Charlie Dominici

Biografi

Dominici ble først kjent gjennom gruppen Franke and the Knockouts, hvor han spilte gitar og sang støttevokaler. Han gjennomgikk en opptaksprøve for bandet Dream Theater i 1987, og ble i november det året ansatt som fast vokalist.
Sammen med Dream Theater spilte han inn et album, When Dream and Day Unite, i 1989. Men siden Dominici var en god del eldre en de andre bandmedlemmene, og ikke gikk overens med de andre medlemmene, fikk han sparken fra bandet en stund etter When Dream and Day Unite ble sluppet. De andre bandmedlemmene mente at Dominicis stemme var for popaktig, og ikke passet inn i den progressive stilen Dream Theater spilte. De sammenlignet det med at Billy Joel skulle synge i Queensrÿche. Dominici var en god vokalist, som dessverre hadde havnet i feil band.
Dominici holdt kontakten med Dream Theater selv om han etter hvert la metalbransjen bak seg, og begynte å jobbe med biler. Dominici ble senere invitert til å synge på Mike Portnoys bryllup med Merlene Apuzzo. Dominici begynte også å arbeide på et album sammen med sin bror, Kane Daily, men dette albumet så aldri dagens lys. I 2003 la Dominici ut en sang han hadde spilt inn på hjemmesiden sin, men den ble raskt fjernet, og sangen inneholdt kun piano.
Dominici kan også bli hørt på Dream Theater bootlegen When Dream and Day Unite Demos, som ble sluppet av YtseJam Records. Denne disken inneholder demoer og prøveinnspillinger fra tiden før When Dream and Day Unite. Den inneholder bl.a Dominici som synger coversanger av The Beatles og julesangen O Holy Night.
I 2004 ble Dominici invitert med opp på scenen sammen med sine gamle kompiser i Dream Theater for å synge noen sanger i anledning albumet When Dream and Day Unites 15. årsdag. Etter at bandet hadde spilt gjennom hele albumet, spilte de «To Live Forever», en sang som ble skrevet i den samme tidsperioden, men ikke inkludert på albumet, og her fikk Dominici synge. Så spilte de Metropolis, hvor Dominici og LaBrie sang en duett, sammen med tidligere bandmedlem Derek Sherinian på keyboard. Denne fremføringen ble tatt opp på DVD og CD, og senere gitt ut som en bootleg via YtesJam Records under navnet "When Dream and Day Reunite". Dominici, som ikke hadde sunget siden 1989, fikk igjen lyst til å skape musikk, og begynte å lage sitt eget soloalbum. Dette albumet ble gitt ut i 2005 under navnet "O3: A Trilogy, Part 1". Dette er det første albumet i en serie på tre.
Dominici, som nå har ingått en avtale med InsideOut Records, ga ut sitt andre album i serien i februar 2007. Denne innspillingen er mye tyngre og mere progressiv en hans forrige album, og er det første som ble spilt inn med et fullt band, under navnet Dominici.
Dominici vil være oppvarmingsband for Dream Theater tre steder på deres Chaos in Motion turné.
Eyam

Pesten

Pesten i London 1665 var en omfattende epidemi, som drepte opp mot en femtedel av Londons befolkning. Den spredde seg også utenfor byen, blant annet ved at smitten fulgte med en del av de som flyktet. Til Eyam kom pesten på annen måte, gjennom en infisert bunt med tekstiler som ble levert til skredderen George Vicars. Han døde før det hadde gått en uke. Flere dødsfall fulgte, og landsbyboerne henvendte seg til sin sogneprest William Mompesson og den puritanske forstanderen Thomas Stanley. De innførte flere tiltak for å begrense spredning av sykdommen, blant annet at familier skulle gravlegge sine egne døde, og at gudstjenester skulle flyttes fra sognekirken St. Laurence til Cucklett Delph slik at man kunne dele folk i flere grupper. Det mest drastiske tiltaket var å sette hele landsbyen i karantene for å hindre ytterligere spredning mot områder lenger nord. Pesten herjet i landsbyen i seksten måneder og drepte minst 260. Til slutt var bare 83 av de opprinnelig omkring 350 innbyggerne i live. 
Det ble etterpå observert at det så ut til å være tilfeldig hvem som overlevde. Mange av de som klarte seg hadde vært i kontakt med smittede, uten å selv få sykdommen. Elisabeth Hancock var en av dem; hun ble selv ikke syk selv om hun gravla sine seks barn og sin ektemann i løpet av en periode på åtte dager. Den uoffisielle graveren i Eyam overlevde også, selv om han hadde håndtert mange pestofres lik.

Genetisk forskning

Forskning indikerer at innbyggere i Eyam kan ha en viss genetisk beskyttelse mot byllepest. En mutasjon i CCR5, kjent som «delta 32», ble funnet hos hele 14% av de direkte etterkommerne av overlevende fra pesten. Slike mutasjoner er ellers svært sjeldne. De andre stedene man har funnet et slikt nivå er i regioner i Europa som ble rammet hardt av pest, og hos amerikanere av europeisk opphav. 
Senere forskning ved Scripps Research Institute har ført til en hypotese om at delta 32-mutasjon ikke gav beskyttelse mot pesten, og at det er mer sannsynlig at den har oppstått i et slikt omfang som en reaksjon på en annen vanlig sykdom, som kopper.
Hangzhou botaniske hage

Hangzhou botaniske hage (tradisjonell kinesisk: 杭州植物園; forenklet kinesisk: 杭州植物园) er en stor offentlig botanisk hage i storbyen Hangzhou i provinsen Zhejiang i Folkerepublikken Kina.
Hagen ble grunnlagt i 1956. Den ligger i Taoyuanling i bydistriktet Xihu. Den botaniske hagen benyttes for studiet og forskning for Zhejianguniversitetet.
Choctaw horse

Opprinnelse

Rasen har sitt navn etter en indianerstamme, og er etterkommere av spanske hester som ble fraktet til USA av de første oppdagerne. Før oppdagerne kom hadde ikke indianerne hester. Choctaw horse ble til ved at Choctaw-indianerne fanget inn villhester i sitt område og temmet dem. Dette er senere blitt til Choctaw horse. Indianerne var svært opptatt av å holde rasen ren, derfor er det strenge vilkår for å si at en hest er en choctaw horse. Hestene har svært tydelig trekk fra spanske hester.

Rasebeskrivelse og bruk

Lett, muskuløs kropp. Bena er ganske korte, men de er derimot svært sterke. Hovene er tykke og sunne, siden rasen har vært vant til å leve ute i villmarken. Dette har ført til at rasen også er svært hardfør og har et sterkt overlevelsesinstinkt. Siden overlevelsesinstinktet er så sterkt er rasen noe vanskeligere å trene enn andre raser. Choctaw horse er kjent for å være svært intelligente.
Hestene er ikke så store, de er vanligvis ponnier. Mankehøyden kan variere fra ca.139 cm.-152 cm (ponnigrensen går på 148 cm).
Untermensch

Untermensch er et uttrykk fra nazistenes språkbruk og eugenikk. Ifølge nasjionalsosialismens raseteorier og ideologi var «ariere», det vil si de germanske folk overlegne alle andre. I motsetning til disse sto alle som falt i gruppen Untermensch, først og fremst jødene, men også en rekke andre folkeslag.
Allerede i Adolf Hitlers bok Mein Kampf, ble jøder klassifisert som «fiender av riket». Kort etter at nazistene kom til makten ble de sjikanert og forfulgt. Nürnberglovene fra 1935 fastslo hvem som var jøder eller «halvblods», og hvem som var «ariere». Men også andre «fremmede raser» som «slavere», «sorte» og «sigøynere» ble omtalt som «mindreverdige minoriteter» i forhold til den tyske flertallsbefolkning. Også «asosiale» individer med germansk blod ble beskrevet som «undermennesker», ble forfulgt og truet med «utryddelse».
Nazistene klassifiserte undermennesker i forskjellige typer, og mens jøderne skulle utryddes kunne slavere utnyttes som slavearbeidere. Historikeren Robert Jan van Pelt skriver, at for nazistene, «var det kun et lille skritt til en retorikk, der oppilnet det europeiske Mensch mod det sovjetiske Untermensch, som var kommet i klørne på den jødiske-bolsjevisme».

Slavere var «Untermenschen»

Nazistiske ideologer definerte slavere som Untermenschen, mennesker som knapt kunne utnyttes som slaver. Hitler og Goebbels sammenlignet dem med «kaninfamilier» eller «upåvirkelige dyr», som gikk på «tomgang» og var «uorganiserte», og bredte seg som «en bølge av smuss». Oppfatningen at slaverne var undermennesker var utbredt i tysk folkekultur og særlig en holdning som kom frem i forhold til polakker. Denne oppfatningen hadde omfattende støtte, selv etter krigen.

Nazistenes vitenskap

Nazistene kunne delvis bygge på populære folkelige holdninger om antisemittisme og antiziganisme.
Biologilærerne i skolene i Nazityskland underviste om forskellen mellom rasene: Nordiske og tyske ble klassifisert som «Übermenschen», mens «uedle» jødiske og slaviske folk ble plassert i klassen «Untermenschen».
Nazistiske antropologer forsøkte vitenskapelig å trekke en skillelinje mellom germanere og slaverne: De fleste slaver er kortskallede, de har korte kranier, noe som beviser at de er ikke-nordiske.

Politiske mål

Omtalen av de slaviske folk som «Untermensch» tjente nazistenes politiske mål, og ble brukt som legitimering av Tysklands ekspansjonistiske politikk, især deres aggresjon mot Polen og Sovjetunionen for at skaffe Lebensraum, spesielt i Ukraina. Det tredje rikes tidlige planer (i Generalplan Ost) omfattet tvangsforflytning, slaveri og eliminering for ikke mindre enn 50 millioner mennesker. Dette var mennesker som ikke ble ansett som egnet til Germanisering og de hørte hjemme i områder man ønsket å erobre. Ukrainas stepper var særlig mål for Herrefolkets kolonisering.
Tyskere og skandinaver ble beskrevet som germanske (ariske) eller overmennesker.
Hitler anså ikke slavere for at være arier, men brukte likevel soldater fra enkelte slaviske land, for eksempel Kroatia og Bulgaria, som var rikets allierte.
Pinnestol

Pinnestol er en samlebetegnelse for stoler av tre, der stolbein, ryggstolper og -spiler er tappet inn i hull i stolsetet. Dette er et konstruksjonsprinsipp som gjør at stolen ikke trenger en avstivende sarg rett under setet. Den har heller ikke ryggstaver som går i ett med stolens bakbein. Det er stolens kraftige sete som binder og holder sammen stolbeina og ryggen. 
Bortsett fra setet, og for noen modeller et ryggbrett,  er de fleste delene dreid. Pinnestoler er forholdsvis enkle å produsere, også uten avanserte maskiner, de ble ofte produsert som husflid og håndverk, både før og etter at møbelfabrikker ble anlagt.
I England ble det mot slutten av 1600-tallet utformet en pinnestol som ble forløper for den typen som på 1700-tallet fikk navnet windsorstol.  Windsorstolen er konstruert som beskrevet ovenfor, men har ofte en horisontal deling av ryggspilene. Denne delingen går over i stolens armlener. 
Windsorstolen dannet utgangspunkt for mange varianter også utenfor Storbritannia, blant annet i USA. Den norske budalstolen regnes som en av windsorstolens etterkommere.
Eudicella gralli

Utseende

En nokså stor (25-40 millimeter), mer eller mindre metallisk farget gullbasse. Arten er svært variabel og formrik. Typiske hanner kan kjennes på at de har et langt, Y-formet horn i pannen, men mer korthornede hanner forekommer. Den typiske fargevarianten har en svart skråstripe på dekkvingene, men denne er ofte redusert til fire flekker. Pronotum er vanligvis skinnende grønt, dekkvingenes grunnfarge ofte gulaktig.

Levevis

Hannene bruker "hornene" sine til å kjempe om hunnene. Hver hann prøver å vippe motstanderen over på ryggen ved å presse hornet under ham.
Som hos de fleste andre Cetoniinae utvikler larvene seg i morken, død ved, og de voksne billene besøker gjerne blomster. Arten er knyttet til skog.

Utbredelse

Arten er vidt utbredt i Afrika fra Nigeria i vest til Kenya i øst og fra den Sentralafrikanske Republikken i nord til Zambia i sør.
Commodore OS

Commodore OS er en tidligere Linuxdistribusjon som var basert på Debian og Linux Mint (og dermed også Ubuntu). Distribusjonen ble utviklet av Commodore USA og var ment for personlige datamaskiner med 64-biter x86. Den var ikke kompatibel med Commodore 64.
Distribusjonen benyttet skrivebordsmiljøet GNOME.
Første betautgave ble lansert 12. november 2011. Siste versjon var betautgave 9 fra 3. juli 2012.
Utenriksstasjon

En utenriksstasjon er en stats diplomatiske eller konsulære representasjon i en annen stat eller i en internasjonal organisasjon. Ofte benyttes andre navn som ambassade, konsulat eller legasjon.
I motsetning til alminnelig oppfatning, har ikke utenriksstasjoner ekstraterritoriell status. I stedet får utenriksstasjonene spesielle privilegier, slik som diplomatisk immunitet, gjennom Wien-konvensjonen om diplomatiske relasjoner. Dette innebærer at vertsstaten ikke kan gå inn på stasjonens område uten tillatelse fra stasjonssjefen.
Basketball under Asialekene 1990

Basketball under Asialekene 1990. Basketball var en av flere sporter under de ellevte Asialekene som ble arrangert i Beijing i Kina mellom 22. og 7. oktober 1990. Det var en turnering for menn og en for damer. Elleve herrelag og seks damelag deltok.
San Juan City

San Juan City (filipino: Lungsod ng San Juan) er en by og kommune på øya Luzon på Filippinene. Den er del av metropolregionen Manila. Før den ble del av denne regiuonen var den den av provinsen Rizal. Folkemengden var i 2015 på 122.180 innbyggere.
Byen kalles også kort for San Juan, og langt for San Juan del Monte. Oppkallingen er etter Johannes døperen.
Trefoldighetskirken (Karlskrona)

Historie

Da Karlskrona ble grunnlagt i 1680 var det behov for arbeidskraft til oppføringen av byen. I de første årene flyttet mange tyskere til Karlskrona og de måtte i de første årene holde egne gudstjenester i Hedvig Eleonora kirke, en midlertidig trekirke som byens svenske sogn hadde oppført. I 1689 begynte tyskerne å planlegge en egen kirke og den 17. oktober samme år ga kongen tillatelse til at de kunne danne sitt eget sogn. 3. juni 1697 ble grunnstenen lagt ned, men først i 1709 var byggingen kommet så langt at kirken kunne innvies. Den ble innviet 27. juni samme år selv om det gikk ytterligere 40 år før bygningen var ferdigstilt.
I forbindelse med en storbrann i Karlskrona i 1790 brant kirken og kun murene sto igjen. Kirken ble gjenreist etter de opprinnelige tegningene, men kuppelen ble gjort lavere. Den er tegnet av Olof Tempelman. Malerier og treskulpturer ble utført av Johannes Törnström som var amiralitetsbilledhugger ved orlogsbasen i Karlskrona.
Fordi kirken opprinnelig var det tyske sognets kirke kalles den også Tyska kyrkan. Det tyske sognet ble i 1847 tatt opp i Karlskronas stadsförsamling (sogn).
Kirkens orgel ble bygget i 1827 av Per Zacharias Strand. Mellom 1861 og 1865 ble orgelet renovert av Andreas Jönsson i Hjortsberga, i 1905 og 1934 av Åkerman & Lund i Sundbyberg, samt i 1961-1962 av Bröderna Moberg i Sandviken.
Skiatlon

Skiatlon er en langrennsøvelse med stilskifte, der utøverne først går klassisk langrenn og bytter ski halvveis til fristil (skøyteteknikk) i den andre delen. Øvelsen har også blitt kalt dobbel jaktstart og duatlon, men etter hvert har det begrepet skiathlon tatt over. Løpene går som fellesstart, og består av 2 × 15 kilometer for menn og 2 × 7,5 kilometer for kvinner. Skibyttet foregår i et eget område inne på stadion der ski og staver ligger på markerte plasser for den enkelte utøver. Raske ski- og stavskifter, samt rask teknisk omstilling er viktige ferdigheter.
Øvelsen ble først introdusert under ski-VM 2003 i Val di Fiemme, da som 2 × 10 kilometer for menn, og 2 × 5 kilometer for kvinner. Fra ski-VM 2005 i Oberstdorf ble de lengre distansene innført, men øvelsen ble fjernet fra verdenscup-programmet før 2018/19-sesongen.
Jernbane på Falklandsøyene

Jernbane på Falklandsøyene eksisterer ikke. Den såkalte Camber Railway, en syv kilometer lang industribane med sporvidde 610 mm, ble bygget i 1916 for å frakte kull fra havnen i Stanley til et kraftverk på Wireless Ridge. Der var en stor radiostasjon blitt anlagt for å formidle trådløs telegrafi mellom den britiske flåtens enheter i Sør-Atlanteren og Europa. Senere ble radiostasjonen modernisert og kraftbehovet redusert. Fra slutten av 1920-årene var det derfor ikke lenger behov for jernbanen.
Jetjager

En jetjager er et jagerfly som er drevet med jetmotor. Selv om arbeidet med jetmotorer ble påbegynt før andre verdenskrig både i Storbritannia og Tyskland, var de fleste jagerfly fram til 1945 fortsatt utstyrt med stempelmotor og propell. Betegnelsen jetjager er ment for å skille de tidlige jetjagerflyene fra de samtidige propelldrevne jagerflyene.
De første jetdrevne jagerflyene kom i tjeneste på slutten av krigen i svært beskjedne antall. Tidligst ute var den tyske Messerschmitt Me 262 som imidlertid først ble brukt som bombefly. Omtrent samtidig fly de første britiske jetjageren Gloster Meteor. De to jetflyene kom aldri i kamp med hverandre. Jagerflyet i etterkrigstiden var nesten utelukkende jetdrevne, og eldre propellfly som Spitfire, Bearcat og Mustang ble stort sett overført til rollen som jagerbombere under Koreakrigen. Det produseres fortsatt et lite fåtall turboprop fly som treningsfly og lette jagerbombere, slik som Embraer Tucano og FMA Pucará, men i dag har jetmotoren nesten totalt overtatt for militære kampfly.
Prosternodes

Utseende

Store (35-40 millimeter) trebukker med forholdsvis korte antenner. Hodet er firkantet med små fasettøyne og uten forstørrede kjever. Antennene er rundt halvparten så lange som kroppslengden. Pronotum har to kraftige pigger på sidene, og et par opphøyde lengdekjøler. Overflaten er læraktig, grovt skulpturert. Dekkvingene er noe tilsmalnende bakover med avrundede skuldre, nokså tett og kraftig punktert.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Slekten er utbredt i Karibia (Bahamas, Cuba).
Odd Karsten Tveit

Bakgrunn

Tveit ble cand. oecon. ved Universitetet i Oslo i 1971. Han ble deretter forskingsstipendiat og forsker i petroleumsøkonomi ved Fondet for markeds- og distribusjonsforskning og Oslo-redaktør i oljemagasinet Noroil, og han var fra 1973 til 2015 NRK-medarbeider – først med oljeutviklingen i Nordsjøen som spesialfelt, og fra 1977 tilknyttet utenriksredaksjonen. Siden 1978 har Tveit hatt Midtøsten som interesseområde, først som utenrikskorrespondent, senere som major i UNIFIL og som faglitterær forfatter. Han har bodd i Amman, Beirut, Kairo og Jerusalem.

Kritikk fra pro-israelsk hold

Både enkeltpersoner og grupperinger fra kristenkonservativt og pro-israelsk hold har gjentatte ganger kritisert Tveit for å gi en ubalansert dekning av Midtøsten i Israels disfavør. Felleskomiteen for Israel gikk i 2003 så langt som å kalle ham en PLO-agent. Samme gruppering gav også Midtøstenkorrespondent Lars Sigurd Sunnanå lignende kritikk. I 1985 mottok han tildels hard kritikk fra israelsk hold – og fra den norske Israel-vennen Leif Røssaak. Kritikken gjaldt Tveits bok Nederlag, som omhandlet Israels krigføring i Libanon. Kritikerne mente den var anti-israelsk. Tveit har også mottatt kritikk fra Kristelig kringkastingslag.
Asiamesterskapet i friidrett

Asiamesterskapet i friidrett er et internasjonal friidrettsmesterskap som organiseres av Det asiatiske friidrettsforbundet (Asian Athletics Association).
Mesterskapet var i konflikt med IAAF etter at Israel ble utestengt i 1977. Asiamesterskapet i friidrett 1977 ble avlyst, og mesterskapene fra 1979 til 1989 ble ansett som offisielle, og ble arrangert under navnet «Asian Track and Field Meeting». Situasjonen ble løst da Israel ble medlem av Det europeiske friidrettsforbundet i stedet.
Kuki Linux

Kuki Linux er en tidligere lettvekts Linux-distribusjon som var basert på Ubuntu. Den ble skapt for å erstatte den Fedora-baserte distribusjonen Linpus Linux som i juli 2008 ble levert sammen med NettPC Acer Aspire One.
Første versjon ble lansert 21. oktober 2008. Siste versjon var 2.8 fra 30. august 2009.
Orocanthus

Utbredelse

Arten lever i Sør-Afrika.
Keltiske myter

Keltiske myter er en bok i Bokklubbens serie Verdens Hellige Skrifter, redigert av Jan Erik Rekdal og utgitt i 2006. Boken inneholder mytologiske fortellinger fra keltisk mytologi med vekt på irsk og walisisk mytologi.
Fars sang

«Fars sang» eller «Sangen om far» som også noen kaller skillingsvisa, ble skrevet rundt 1880, og kommer fra Lillestrømdistriktet. Opphavsmannen er ukjent. Den ble mye spilt i NRKs radioprogram Ønskekonserten på 1970-tallet i innspillingen som er på Frem fra Glemselen kap. 4 med Rita Engebretsen og Helge Borglund. Sangen er også spilt inn av De Syngende Husmødre på platen Lukk opp din hjertedør.
M6 (Berlins sporvei)

Metrolinje M6 er en trikkelinje fra Hackescher Markt, Alexanderplatz og S-Bahnhof Landsberger Allee til de nye bydeler Marzahn og Hellersdorf i det østlige Berlin.
Endestoppestedet er Risaer straße og M6 er den nest lengste linjen i Berlin – hele turen tar 58 minutter. Mellom Risaer straße og Landsberger Alle/Petersburgerstraße (der det er overgang til M5, M8 og M10) er det 24 timers trafikk og minst 10 minutters frekvens mellom kl 0430 og 0030, mens det på resten av linjen som går gjennom sentrum av det østlige Berlin, er en lavere frekvens og ingen nattrafikk.
Enrico Albertosi

Landslaget

Han deltok i flere internasjonale turneringer for Italia. Han ble europamester i fotball i 1968.
Ajaxparken

Ajaxparken er en liten lekeplass som ligger rett bak Aftenblad-bygget, like nedenfor Petri-kirken på Nytorget i Stavanger.
Parken ble utformet av Øystein Bekkevold, som vant kommunens idékonkurranse "Lek i sentrum". Parken, som blant annet inneholder en tiger, en hai og en 6,5 meter høy sjiraff, hadde offisiell åpning 8.desember 2012.
Mannen som hengte seg

«Mannen som hengte seg» er et skillingstrykk med tekst av Vilhelm Dybwad. Denne ble laget som en harselas over paragrafrytteriet, og ble laget i 1912, til en tradisjonell melodi. Sangen står oppført med tekst i viseboken «Smørekoppens visebok» i en versjon fra 1971, og der med «Pigerne udi Spanien» som melodi.